શહેર પોલીસના ડિટેકશનની વાત કરીએ તો ચાંદખેડા સહિતનાં પશ્ચિમ વિસ્તારમાં અનેક પોલીસ સ્ટેશનોમાં ડિટેક્શનનો ગ્રાફ સાવ ઓછો છે. પોલીસ દ્વારા આવા ચોરીના બનાવો અટકાવવા માટે લોકોને જાગૃત કરવામાં પણ આવતા નથી. જો શહેર પોલીસ દ્વારા ઘરફોડ ચોરીઓ અટકાવવા સોસાયટી અથવા ફલેટમાં જઇને જાગૃતતા લાવવામાં આવે અને સાવચેતીનાં પગલાં કઇ રીતે લેવાં તે સમજાવવામાં આવે તો કદાચ લોકોની જાગૃતતાથી ચોરીના બનાવો અટકી શકે છે.